
Tárgy: Módosítási kérelem az AMFK_T/0078/2026. számú Támogatói Okiratban rögzített határidők meghosszabbítására

Tisztelt Ügyvezető Úr!

Budapest Főváros XIV. Kerület Zugló Önkormányzata (székhely: 1145 Budapest, Pétervárad 2.; adószám: 15735777-2-42; KSH statisztikai számjel: 15735777-8411-321-01), mint az AMFK_T/0078/2026. számú „Közösségi sportpálya felújítása - Ond vezér sétány” Támogatói Okiratban támogatott szervezet képviselője, kérem a támogatás felhasználása és a beszámoló benyújtása határidejének meghosszabbításához való hozzájárulásukat.

A 2026. február 18-án aláírt Támogatói Okirat II. 3. pontja alapján a támogatás felhasználásának és a beruházás megvalósításának utolsó napja 2027. március 31. napja. A Támogatói Okirat II. 7. pontja szerint a beszámoló benyújtásának határideje 2027. május 31.

A helyszínen áprilisban elvégzett pályaszerkezeti vizsgálat eredményeit figyelembe véve, a beszerzési eljárás lefolytatását követően a tervezési szerződés 2026. június 9-én került megkötésre, mely alapján a részletes kiviteli tervek 2026. augusztusában készültek el. A kivitelezői közbeszerzési eljárás ezt követően kerül kiírásra, a kivitelezői szerződés megkötésére emiatt legkorábban 2026 novemberben lesz lehetőség. A tervezett kivitelezési munkálatok megkezdésének feltétele, hogy a rekortán felület terítése során a levegő és az aljzat hőmérsékletének egyaránt el kell érnie a minimum +10 °C-ot, de nem haladhatja meg a +30 °C-ot. A munkálatok ezért reálisan csak 2027. év tavaszán kezdhetők meg. 

Mindezek alapján a támogatás felhasználásának és a beruházás megvalósításának a Támogatói Okiratban jelenleg meghatározott 2027. március 31-i teljesítési véghatáridőt 2027. szeptember 30. napjára kívánjuk módosítani, és ezzel összefüggésben a Támogatói Okiratban jelenleg a beszámoló benyújtására meghatározott 2027. május 31-i határidőt is módosítani kívánjuk, melyhez kérjük támogató hozzájárulásukat.

Egyebekben a Támogatói Okirat rendelkezéseit nem kívánjuk módosítani.

Budapest, 2026. ……..

